Meraki Country Manor | Resensies
Meraki Country Manor: Hooffoto's
Meraki Country Manor: Petrichor
Meraki Country Manor: Kairos
Meraki Country Manor: Kalon
Meraki Country Manor: Agalia
Meraki Country Manor: Calliah
Meraki Country Manor: Elysian
Meraki Country Manor: Alethea
5 uit 5van 35 resensies vir Meraki Country Manor
Esme V - Apr 2021
Dit is die derde keer wat ek by Meraki bly. Dit is so lekker om daar te kom. Rene is 'n uitstekende gasvrou en mens word met soveel hartlikheid ontvang. Die kamers is pragtig. Ek het elke keer in 'n ander kamer gebly en kan nie besluit watter een is die mooiste nie! Skoon en keurig.
Esme V - Jan 2020
Wat 'n heerlike verrassing.
Ons was so verras met Meraki. Dit is regtig 'n besonderse plek. Die gasvrou Rene het ons ontvang en na ons kamers vergesel. Die tuin was pragtig en goed versorg. Ons kamers was regtig mooi en dit is duidelik dat 'n keurige hand hier gehou word. Ons het aandete gehad, wat ook baie lekker was. Ons al vier het gevoel ons sal graag vir 'n naweek daar wil kom ontspan - ons tydjie daar was te kort. Uitstekende waarde vir geld.
Jacqualine P - Jan 2020
Lovely place and welcoming.
This is such a lovely place to go to for a nice and peaceful rest.
Tanya K - Des 2019
Ons was so aangenaam verras met die lushof van bome en lowergroen tuin weggesteek reg langs Lanseria Lughawe. Diens en kommunikasie was uitstekend. Kamers baie smaakvol gemeubileer en voorsien in elke behoefte. Daar was selfs 'n stoommasjien om klere te stryk in die kas. Die karbergingsdiens en shuttle van daar af is beslis aan te beveel. Dit is baie goedkoper as die langtermynparkering by die lughawe. Heerlik aandete op perseel gehad. Ek kan die plek regtig met baie lof aanbeveel.
Jorika V - Des 2019
Wonderlik, mooi, netjies, oase, ongelooflik!
Julle plek is ongelooflik! Ek kon nie my oë glo toe ek in my kamer instap nie. Ek het gevoel soos 'n prinses! Dis 'n oase vir 'n moeë siel, lyf en gees na 'n lang en moeilike jaar. Baie dankie vir julle gasvryheid en vriendelike diens. En Esther is 'n engel! As ek in hierdie omgewing is, kom ek beslis weer. Mag die Here julle seën met al die mooi dinge uit sy hand en hart.
Dirk L - Sep 2019
Uitstekende diens. Skoon, netjies en waarde vir geld.
Ek reis gereeld vir werk. En vir die prysklas was ek aangenaam verras. Die kamer was luuks, skoon en netjies. Dit help dat daar ook selfsorg-kombuisie is, al het ek dit nie die keer gebruik nie. Daar is ook tafel om op te werk en gemaklike stoele. Dit is nie altyd in hotel-/gastehuiskamers nie. Hulle het regtig aan als gedink wat mens nodig mag kry. Die kos was ook van baie goeie gehalte en ek kan dit aanbeveel. Die welige tuin en verskeie buite sitplekke skep 'n baie rustige atmosfeer. Hulle diens is baie goed. Vandat ek my bespreking gemaak het was daar heeltyd kommunikasie oor my vlugte, voorkeure, etes, ens. 'n Mens voel nie soos net nog 'n nommer nie, maar amper of jy by ou vriende kuier. Sal beslis weer daar bly as ek in die omgewing werk.
Harry N - Sep 2019
Jack v - Aug 2019
Iets om te onthou met genoegdoening!
Meraki styg werklik bó ander gastehuise uit. Die tuin en geboue is besonder treffend, en die gasvryheid en diens is iets besonders. Hulle het ons verwagtings ver oortref. Baie dankie aan René en Sally.
Piet S - Mei 2019
Beste verblyf naby Lanseria.
Vriendelike onvangs. Ruim netjiese verblyf. Dis meer as net 'n oornag kamer; dis 'n wooneenheid. 10 minute vanaf Lanseria. Dankie René vir jou vriendelike diens en die aanpasbaarheid; dit was bo ons verwagting! Die aandete was heerlik en ons kon rustig ontspan na 'n lang dag. Ons sal beslis weer van julle gasvryheid gebruik maak in die toekoms. Ek kan Meraki met vrymoedigheid aanbeveel; of dit nou deel is van jou sakereis of sommer net om te gaan ontspan.
Isabel L - Apr 2019
Baie gasvry en betrokke.
Was persoonlik ontvang by die motor en ons kamer was pragtig versorg! Heerlike etes en die tuine is 'n paradys. Dankie.
Bianca O - Feb 2019
Baie vriendelike personeel en behulpsaam.
Meraki was fantasties. Nog nooit het ek sulke goeie diens gekry waar die mense regtig uit hul pad gegaan het om als net nóg beter te wil maak nie. Die kamer was fantasties en nie gepraat van die rustigheid van die tuin nie. Ons sal beslis weer gaan! Dankie!
Renier C - Jan 2019
Een van die beste gastehuise waar ek al oorgebly het.
Sal die plek enige tyd weer boek en aanbeveel vir enige persoon.
Lisa D - Nov 2018
Dit was in ongelooflike ervaring. Pragtige tuin en kamers. Rene het uit haar pad uitgegaan om behulpsaam te wees. Die kwaliteit van Meraki se diens is onbeskryflik. Hulle het soveel moeite gedoen om ons te laat tuis voel. Ons kon selfs ons motor daar los vir die naweek en Rene het dit Sondag vir ons by die lughawe kom aflaai. Niks was te veel moeite nie. Baie dankie vir 'n ongelooflike ervaring.
Pieter P - Nov 2018
Die personeel was wonderlik en het my só tuis laat voel. Dankie aan die gasheer wat baie vriendelik en professioneel is.
The staff was excellent and I felt so at home! Thank you to the host for being so friendly and professional.
Debbie V - Okt 2018
René jy is 'n ware gasvrou en volg jou droom.
Iris E - Sep 2018
Waarde vir geld en beste diens ooit.
Die kamers en diens is pragtig en ongelooflik netjies. Vriendelik, gasvry en sal Meraki 100% aanbeveel.
Gertha L - Sep 2018
Rusplek naby Lanseria.
Die vriendelike gasvrou, René het ons laat in die aand met 'n glimlag ontvang. Die verblyf voldoen aan al my verwagtinge, sagte hoë kwaliteit linne, oogrowende interior en plantegroei, heerlike opsies vir ontbyt met 'n gemaklike en rustige atmosfeer.
Andrew K - Sep 2018
Fantasties diens, prag oornagverblyf met heerlike kos.
Renè is 'n wonderlike gasvrou en maak seker mens is gemaklik. Pragtige tuin en prentjiemooi kamers.
Sonja K - Sep 2018
Fantasties luuks en netjies. Deur en deur die geld werd.
Jacomin Van Der M - Jul 2018
Uitstekend en baie gasvry!
Die mense is ongelooflik vriendelik en behulpsaam. Rene wat die plek bestuur het dit so gerieflik vir ons gemaak wat met 'n klein baba daar was, ek sal dit vir enigeen aanbeveel. Topklas!
Jacobus O - Jun 2018
Die fooie was 'n verassing en die verblyf was vyfster gehalte.
Baie dankie vir die gemoedkoming van ons willekeurige aankoms en vertrekure en 'n onverwagte oase van plantegroei, huislike vriendelikheid, bo verwagtende uitstekend toegeruste vertrekke en tuisvoel-samesyn tydens etes. My wens is, as dit moontlik was, sou ek graag Meraki se kwaliteit 'n vereiste maak by alle plekke.
Rika T - Mei 2018
Uiters behulpsaam en vriendelik, niks was vir hulle te veel of moeite nie.
Ons was 'n redelike groot groep wat oor 2 dae gearriveer het. Die hulp en vriendelikheid was wonderlik. Van die gaste moes op die lughawe gehaal word en dit is stiptelik gedoen. Die kamers is uiters ruim, netjies en 'n honesty basket met wyn en snacks is verskaf. Ek sal sonder enige twyfel weer by Meraki Country Manor aanklop en vir enige persoon aanbeveel. Die ligging is so sentraal en naby aan Lanseria. Volgende keer sal ek beslis langer as net een of twee nagte wil bly en die rustigheid terdeë geniet.
Beatrice P - Mei 2018
Sien my weer.
Van aankoms tot vertrek het die gasvrou en haar personeel uit hul pad gegaan om my verblyf so gerieflik as moontlik te maak. Die kamer was lieflik en die etes heerlik. Ek sal Meraki Country Manor enige tyd aanbeveel.
Hester Helena P - Mei 2018
Hester Helena P
Sal weer daar bly. Eienaars en personeel is wonderlik.
Edward T - Mei 2018
Netheid, ontvangs, waarde vir geld. Alles is 110%. Ek sal definitief weer daar bly en dankie Rene vir die vriendelike ontvangs. Die ete wat voorberei was was uitstekend.
Theuns B - Mei 2018
Ons het heerlik gebly en die plek is pragtig!
Baie netjiese en skoon gastehuis, gasvryheid uit die boonste rakke.
Cois F - Apr 2018
Perfekte netheid en gasvryheid.
Voorwaar 'n heerlike ervaring. Ek sal Meraki Country Manor aanbeveel vir enige persoon wat opsoek is na perfekte netheid en 'n huislike, familie atmosfeer.
Gustav V - Apr 2018
Vandat ons bespreking gedoen is, is ons met vriendelikheid en gasvryheid hanteer. Die verblyf, etes en diens was uitstekend! Sal beslis weer by Meraki Country Manor tuisgaan!
Jp V - Apr 2018
Dit was baie lekker! Netjies ,skoon! Sal dit graag aanbeveel vir die res!
Letitia F - Apr 2018
Mense gaan uit hulle pad uit vir jou, mense met harte van goud! So vriendelik en behulpsaam. Doen soveel moeite.
Zarise V - Apr 2018
Dit was 'n ongelooflike ervaring, met 'n beeldskone tuin, moderne netjiese kamers en baie smaaklike ontbyt en aandetes uit die boonste rakke. Die diens en gasvryheid top gehalte. Dit was 'n heerlike ervaring.
Lebogang L - Mrt 2018
Perfect getaway if you want peace, tranquillity and a beautiful scenery.
The service and staff were amazing, very welcoming and pleasant. The host (Rene) and her warm family made sure we felt at home and attended to our every need to make our stay all the more enjoyable. I would definitely recommend it to anyone who wants a home away from home. I'm coming back again very soon.
Alice S - Feb 2018
We loved our stay at Meraki and I will stay there again.
Wayne D - Feb 2018
Een van ons beste gastehuis-ondervindings.
Renè en haar span het ons soos familie ontvang en soos koninklikes bedien. Die aandete was fantasties en die mooi, gerieflike, skoon en luukse kamers het ons verwagtinge oortref. Vir seker die beste waarde vir geld.
Adres: Borderweg 26, Sunrella AH, Lanseria, 1739, Gauteng
https://travelground.imgix.net/AAEAAQAAAAAAAAAAAAAAJGM2M2Y4NzRiLWYwZWUtNDllZS1hODFiLTI4MTY0ZDBhZWE1Zg?w=1440&h=960&fit=crop&auto=enhance,format,compress&q=80 Vanaf R940 per nag (plek vir 2) 35 5 1 5 26 Border Road Sunrella AH 1739 Gauteng 086 999 0018 12:00-22:00 11:00 -25.952612988139 27.933314641586